 Shirkeenna Jaraaid waxaa uu ku saabsanaa inaan dabo galno dhibkii ka dhacay xarunta xisbiga oo muddo bil ku dhow jiitamayey welina wax baaritaan ah aan la sameynin dhanka dowladda wax xalna aan laga gaarin waanwaanta, saas darteed waxaa uu goaansaday xisbiga inuu dacwoodo uu maxkamadda uu dacwo ka furo, waxaan ka dacwoonaynaa guud ahaan dadka aan ognahay inay howsha qeyb ka ahaayeen saraakiishii ciidanka ee meesha soo weeraray iyo dadkii ka kaalmeeyay dhanka sharciga sida xeer ilaalinta iyo dadkii isku xirka hoggaaminayey oo dhanka madaxtooyada ka socday, xisbigeena kaliya magaalada majoogo shaqadana waa ay wadaan xisbigeenu waxa xisbiyada kale ay wadaan wax ka duwan ma wadin,waxaan ka rajeyneynaa in sharciga la keeno dadkii howshaan ku lugta lahaa oo dadkii dhibku gaaray dadkoodiina dhintay iyo dadkii dhaawacmay iyo dadkii laftigooda ka badbaaday isku dayga in intaba ay helaan caddaalad oo dadkii dhibkaasi u geystay la xukumo ayuu yiri Sayid Cali. 